સૂત્રોના જણાવ્યા અનુસાર ડિસેમ્બરમાં એફઆઇઆઇની વેચવાલીનો મોટો હિસ્સો હેજ ફંડ્સનો રહ્યો છે. વૈશ્વિક બજારમાં ક્રૂડ ઓઇલમાં મોટા ઘટાડાને લીધે નુકસાન વેઠનારાં ઘણાં હેજ ફંડ્સને ઊભરતાં બજારોમાં વેચવાલીની ફરજ પડી છે. આ હેજ ફંડ્સ માત્ર ભારત નહીં, તમામ ઊભરતાં બજારોના શેર વેચી રહ્યા છે, જે રાહતની વાત છે. ક્રૂડની ચિંતા દૂર થયા પછી બજેટ પહેલાં એફઆઇઆઇનો રોકાણપ્રવાહ ફરી શરૂ થશે.